有唔少社科研究都有興趣分析習慣。例如市場學就成日都想達致「要令啲消費者習慣噉消費樣產品」－喺2009年有市場學家喺戲院做研究，發覺冇買開爆谷嘅消費者買爆谷嘅機率明顯受爆谷嘅味道影響，但有買開爆谷嘅消費者就比較傾向「啲爆谷唔好食都照買」－如果啲客慣咗買爆谷，賣爆谷嘅人就可以降低爆谷品質同時賺嘅利潤不變。